|  |  |
| --- | --- |
| **Best Practice**  | **องค์ความรู้หลัก ทร. :** **กระบวนการด้านการประกันคุณภาพการศึกษา** |

|  |  |
| --- | --- |
| **หน่วยงาน :** | แผนกตรวจสอบและประเมินผล กองประกันคุณภาพการศึกษา กรมยุทธศึกษาทหารเรือ |
| **เรื่อง/Subject** | เทคนิคการตรวจสอบและประเมินคุณภาพการศึกษาสถานศึกษาของ ทร. ระดับต่ำกว่าปริญญา |

|  |
| --- |
| **วัตถุประสงค์/Objective**  ๑. เพื่ออำนวยความสะดวกให้คณะทำงานตรวจสอบและประเมินคุณภาพการศึกษาสถานศึกษาของกองทัพเรือ ระดับต่ำกว่าปริญญา ได้นำเทคนิคการตรวจสอบและประเมินคุณภาพการศึกษาสถานศึกษาของกองทัพเรือ ระดับต่ำกว่าปริญญา (รอบสี่ ไปใช้เป็นแนวทางในการตรวจสอบและประเมินคุณภาพการศึกษาสถานศึกษา ทำให้การปฏิบัติเป็นไปในแนวทางเดียวกัน ๒. เพื่อให้คณะทำงานฯ หรือผู้เกี่ยวข้องที่ต้องทำหน้าที่ตรวจสอบละประเมินสถานศึกษา ได้มีความเข้าใจในแนวทางในการปฏิบัติและสามารถตรวจสอบและประเมินคุณภาพการศึกษาสถานศึกษาได้อย่างชัดเจน บรรลุตามเป้าหมายของงานด้านการตรวจสอบและประเมิน ๓. เพื่อเป็นข้อมูลทบทวนการดำเนินงานที่ผ่านมา และนำมาปรับปรุงขั้นตอนหรือแนวทางในการตรวจสอบและประเมินคุณภาพการศึกษาสถานศึกษาให้มีความเหมาะสมและสอดคล้องกับสถานการณ์ในแต่ละช่วงเวลา |

|  |
| --- |
| **เนื้อหาโดยสรุป/Summary** การตรวจสอบและประเมินคุณภาพการศึกษาสถานศึกษาของกองทัพเรือ ระดับต่ำกว่าปริญญา (รอบสี่) ให้มีแนวทางในการตรวจสอบและประเมินคุณภาพการศึกษาเป็นมาตรฐานเดียวกัน เพื่อให้คณะทำงานตรวจสอบและประเมินคุณภาพการศึกษาของกองทัพเรือ ระดับต่ำกว่าปริญญา ได้ศึกษาและทำความเข้าใจแนวทางในการปฏิบัติสามารถตรวจสอบและประเมินคุณภาพการศึกษาเป็นไปในแนวทางเดียวกันได้อย่างมีประสิทธิภาพ สามารถนำข้อมูลผลการดำเนินงานที่ผ่านมา นำมาทบทวนและปรับปรุงตามขั้นตอนหรือแนวทางในการตรวจสอบและประเมินคุณภาพการศึกษาให้มีความเหมาะสมและสอดคล้องกับสถานการณ์ |

|  |
| --- |
| **ผลผลิต/Output** เป็นการส่งเสริมให้กำลังพลของกองประกันคุณภาพการศึกษา รวมทั้งบุคลากรของสถานศึกษาต่างๆ ได้มีการเรียนรู้ มีการแบ่งปันและแลกเปลี่ยนเรียนรู้ซึ่งกันและกัน ซึ่งเป็นการพัฒนาองค์ความรู้งานประกันคุณภาพการศึกษา โดยเฉพาะการตรวจสอบและประเมินคุณภาพการศึกษาสถานศึกษาอีกทางหนึ่ง เพื่อนำความรู้ที่ได้รับไปพัฒนาการปฏิบัติงาน อีกทั้งยังได้รับทราบปัญหา ข้อขัดข้อง และข้อเสนอแนะต่างๆ นำมาทบทวน และวางแผนปรับปรุงแก้ไขต่อไป |

|  |
| --- |
| **ผลลัพธ์/Outcome** มีมาตรฐานในการตรวจประกันคุณภาพการศึกษา ให้เป็นไปในแนวทางเดียวกันตามที่กำหนด รวมทั้งเป็นการส่งเสริมให้บุคลากรของ ทร. โดยเฉพาะบุคลากรจากสถานศึกษาของ ทร. ระดับต่ำกว่าปริญญา ให้มีความรู้ ประสบการณ์ มีความพร้อมและมีทักษะด้านการตรวจสอบและประเมินสถานศึกษา สามารถสร้างทัศนคติให้บุคลากรของสถานศึกษาได้มีการแลกเปลี่ยนเรียนรู้ร่วมกันจนเป็นที่ยอมรับจากสถานศึกษาของ ทร. |

|  |
| --- |
| **ปัจจัยความสำเร็จ/Key Success Factor** การสนับสนุนและกำหนดแนวทางในการปฏิบัติ พร้อมด้วยข้าราชการจากกองประกันคุณภาพการศึกษาทุกท่านที่เป็นทีมงานในการดำเนินการรวบรวมข้อมูลและเทคนิคที่สำคัญต่อการตรวจสอบและประเมินสถานศึกษาอย่างละเอียด จนทำให้การจัดทำ “เทคนิคการตรวจสอบและประเมินคุณภาพการศึกษาสถานศึกษาของกองทัพเรือ ระดับต่ำกว่าปริญญา (รอบสี่)” บรรลุผลสำเร็จของงาน สามารถจัดทำเป็น**วิธีปฏิบัติที่เป็นเลิศ** **(Best Practice : BP)** เป็นรูปเล่มที่สมบูรณ์ สามารถนำไปเป็นแบบอย่างแนวทางในการตรวจสอบและประเมินคุณภาพการศึกษาสถานศึกษาได้อย่างมีประสิทธิภาพ |

|  |
| --- |
| **บทเรียน/ข้อเสนอแนะ** คณะทำงานฯ ต้องศึกษารายละเอียดข้อมูลจากรายงานการประเมินตนเองของสถานศึกษา และเอกสารที่แจกให้ แล้วสรุปปัญหาที่พบหรือข้อสงสัยก่อนการประชุม เพื่อสรุปประเด็นปัญหาที่พบ ข้อสงสัย หาข้อสรุป และซักซ้อมความเข้าใจ ให้เป็นไปตามมาตรฐานและตัวบ่งชี้ที่ได้รับมอบหมาย ต่อไป |

**ผู้รับผิดชอบ (ลงชื่อ) น.ท.หญิง ศรัญญา ศาสโนปถัมภ์**

**ตำแหน่ง หน.ตรวจสอบและประเมินผล กปศ.ยศ.ทร.**